Hotuba ya waziri wa afya

Hotuba ya waziri wa afya

" Hamjambo wananchi leo ni siku tofauti na nyingine nyingi.Tumekusanyika
hapa tukiwa na washikadau wengine ili kuwafahamisha kuhusiana na mawili
matatu kuhusu baadhi ya magonjwa ambayo yanafisha kwa haraka.Ni
matumaini yangu kwamba mtatega masikio yenu ndi ili mweze kusikia yote
ambayo yatasemwa hapa.Nawashukuru nyote kwa kuacha shughuli zenu za
maana na kuweza kuitikia mwito huu.Nawaahidi kwamba hamjapoteza muda
kwani mtayajua mengi mliyokuwa hamyafahamu na kupata maarifa zaidi
kuhusiana na magonjwa ya kufisha.

Kwanza kabisa ningependa kuzungumzia ugonjwa wa Saratani ambao unaua
wakubwa kwa wadogo.Ziko aina nyingi za saratani ikiwemo ya matiti,sehemu
ya kizazi na hata ya miguu.Saratani isipopata matibabu ya haraka huweza
kumfanya mwathirika kupoteza uhai wake.Ni vyema unapoona uvimbe katika
sehemu yoyote ile katika mwili wako ukimbie hospitali ili uyaokoe maisha
yako.Unashauriwa kufanya hivi maana hospitali ndiko kwenye wataalamu
ambao wanajua mengi kuhusiana na uwele wenyewe.

Madaktari watakufanyia uchunguzi wa kina na kukufahamisha kiwango cha
Saratani ulichonacho na steji yake ili kama ni kuanza matibabu uweze
kufanya hivyo.Unapogundulika kwamba una Saratani tafadhali fuata
maagizo.Hutusikitisha sisi washika dau wa afya kuona watu wanaotutegemea
kuwapa maarifa ya kiafya wakizikwa mmoja baada ya mwengine.Tuchunge
vyakula tunavyovila.Tusiwe watu wa kusema bora tushibe badala yake
tuchague.Ni heri ule chakula kinachotoka shambani kuliko chakula ambacho
kimehifadhiwa na kemikali kwa muda mrefu.

Ugonjwa mwengine nitakaozungumzia leo ni kipindupindu.Ugonjwa huu ni
hatari tena sana.Epuka kula chakula kichafu na kunywa maji
machafu.Hakikisha kwamba wakati wa mvua unafunika chakula chako baada ya
kukipika.Kumbuka kuosha mkono kila mara unapotoka haja ndogo au
kubwa.Hakikisha unaosha mikono vizuri kabla ya kutia chakula
mdomoni.Epuka kununua vyakula vinavyouzwa rejareja karibu na
barabara.Watu wazima mwachunge wadogo siku zote.Ninasema hivi maana
nyinyi ndio mna maarifa zaidi na mkiwaongoza vibaya basi tutaangamia.

Ugonjwa huu huweza kufisha kwa masaa ishirini na nne usipotibiwa
mapema.Mwathiriwa huharisha na kukosa nguvu.Kinachomuua mgonjwa wa
Kipindupindu kwa haraka sana ni huko kuendesha kwani hupoteza maji mengi
sana mwilini.Sote tunajua kwamba kazi nyingi mwilini huhitaji maji hivyo
yanapokosekana ndipo mtu huweza kuiaga dunia.Tujihadhari sote tusipuuze
hata yale mambo madogo.Tuwe macho siku zote.Tunapoona wenzetu wakikiuka
maagizo tusinyamaze bali tuwafahamishe.

Malaria ni ugonjwa hatari pia.Ugonjwa huu husababishwa na mbu.Mbu
hupenda kukaa kwenye madimbwi ya maji.Tunashauriwa kufunika madimbwi
yote ya maji yanayozunguka nyumba zetu.Vilevile tunafaa kuhakiksha
kwamba tunafunika maji yote yaliyo katika nyumba zetu.Isitoshe tunafaa
kulala ndani ya neti iliyotibiwa.Suala hilo la mwisho ndilo muhimu
kabisa kwa sababu ukifanya yale mengine pasi kutekeleza hilo utakuwa
umefanya kazi ya bure.

Usifunge chandarua juu ni kama kwamba umekianika badala yake hakikisha
kila usiku familia yako inalala ndani ya neti iliyotibiwa.Tusipuuze
tukuwe ange.Mapuuza yatatuongezea masaibu hivyo tujaribu
kujikinga.Unapopatikana na malaria na upewe dozi hospitali tafadhali
ikamilishe.Kumbuka unatetea uhai wako.Tuwe makini kwani kuna aina ya
malaria ambayo ikikupata itabidi uhesabu siku zako za kuishi.

Vyandarua vimeweza kutolewa bure.Ninaomba sote na wala si baadhi yetu
twende tukavichukue ili tuwe salama.Kumbuka jukumu la uhai ni la mtu
binafsi kwani kama hutaanza wewe mwenyewe kujieka salama basi utashindwa
kujukumika hata kwa wengine.Wanawake hoyee hasa wajawazito tungependa
ujifungue mtoto wako ukiwa umejaa afya hivyo kumbuka kulala ndani ya
neti iliyotibiwa.

Hatimaye kuna ugonjwa unaoua haraka sana.Ugonjwa huu huambukizwa kutoka
mtu mmoja hadi mwengine.Huambukizwa kutokana na kupumua hewa
chafu.Wagonjwa wengi wa kifua kikuu hupata taabu ya kupumua.Ugonjwa huu
hutibika unapogundulika mapema.Wale wanaofuata maagizo ya wataalam ndio
hupona lakini wengine wanaojifanya kujua huangamia.

Ninawashukuru nyote kwa kutulia na kunisikiliza.Ni matumaini yangu
kwamba mtafuata kila niliowaeleza." kwa umakini.